බේරුවල නිවසකින් රුපියල් ලක්ෂ හතළිහක් (40) ක් වටිනා මැණික් ගල් තොගයක් සොරාගත් ව්‍යාපාරිකයෙකු ඊයේ (16) උදේ බේරුවල පොලිසිය මඟින් අත්අඩංගුවට ගෙන තිබේ.බේරුවල වටරවුම් පාරේ පදිංචි මොහොමඩ් අන්සාර් නැමැති මැණික් ව්‍යාපාරිකයෙකු විසින් බේරුවල පොලිසියට කරන ලද පැමිණිල්ලක් අනුව මේ සැකකාර ව්‍යාපාරිකයාව පොලිසිය විසින් අත්අඩංගුවට ගෙන ඇත.සැකකාර ව්‍යාපාරිකයාද පැමිණිලිකාර ව්‍යාපාරිකයාද යන දෙදෙනාම ව්‍යාපාරිකයන් වන අතර ව්‍යාපාරිකයාගේ නිවසට ගිය සැකකරු ඔහුගේ නිවසට ඇතුළු වී නිවසේ තිබූ රුපියල් ලක්ෂ හතළිහක් (40) වටිනා මැණික් ගල් තොගයක් සොරාගෙන ඇතැයි බේරුවල පොලිසිය පවසයි.පොලිසිය පවසන අන්දමට පස්සර, රත්නපුර හා බේරුවල චීනකොටුව ප්‍රදේශයේ මැණික් ව්‍යාපාරිකයන්ට විකුණා තිබූ වටිනා මැණික් ගල් තුනක්ද (3) සොයාගත් බව බේරුවල පොලිසිය පවසයි.සැකකරු ඊයේ (16) සවස කළුතර මහේස්ත්‍රාත් අධිකරණයට ඉදිරිපත් කිරීමට නියමිතය.